Clark Gable

William Clark Gable (1. helmikuuta 1901 Cadiz, Ohio, Yhdysvallat – 16. marraskuuta 1960 Los Angeles, Kalifornia, Yhdysvallat) oli yhdysvaltalainen näyttelijä. Kovaotteisten ja siekailemattomien roolien esittäjänä Gable oli 1930- ja 1940-lukujen suurimpia elokuvatähtiä.

Elämäkerta
Nuoruusvuodet
Clark Gable syntyi Cadizissa Ohiossa vuonna 1901. Hänen isänsä oli öljynetsijä. Gablen äiti sairastui ja kuoli jo yhdeksän kuukauden kuluttua poikansa syntymästä, ja isä meni uudelleen naimisiin kaksi vuotta myöhemmin. Gablella oli aina läheiset välit äitipuoleensa. High schoolissa Gable pelasi baseballia ja soitti kaupungin soittokunnassa. Perhe muutti kaupungista maalle Hopedalesta pohjoiseen, ja täytettyään 16 vuotta Gable meni töihin hiiliyhtiöön ja sen jälkeen rengastehtaaseen Akroniin.

Näyttelijän ura
Akronissa asuessaan Gable kiinnostui teatterista ja sai vuonna 1922 töitä kiertävän teatteriseurueen avustajana. Hän alkoi myös opiskella näyttelemistä ja mentyään naimisiin muutti Hollywoodiin, missä hän alkoi näytellä pieniä rooleja kiertävässä teatterissa ja statistin rooleja elokuvissa.

Vuoteen 1927 mennessä Gable oli jo päässyt esittämään päärooleja texasilaiseen teatteriin ja noussut siellä sekä kriitikkojen että naiskatsojien suosioon. Gable teki ensiesiintymisensä Broadwaylla vuonna 1928 näytelmässä Machinal. Gablen ensimmäinen elokuvarooli oli elokuvassa The Painted Desert (1931), jossa hän esitti roistoa. Sitä seurasi kolme sivuosatyötä.

Elokuvastudio Metro-Goldwyn-Mayer otti Gablen sopimusnäyttelijäkseen aluksi yhden vuoden sopimuksella, mutta yhteistyötä jatkui lopulta yli 20 vuotta. MGM alkoi antaa Gablelle heti pääosarooleja studion naistähtien kuten Greta Garbon ja Joan Crawfordin vastanäyttelijänä. Karhean ja siekailemattoman miehekkäästä Gablesta tuli pian hyvin suosittu elokuvatähti, jonka viiksiä ja fedorahattutyyliä miehet jäljittelivät koko maassa. Vuonna 1938 järjestetyssä kyselyssä Gable äänestettiin ”Hollywoodin kuninkaaksi”.

Elokuvasta Tapahtui eräänä yönä (1934) Gable voitti uransa ainoan pääosa-Oscarinsa. Oscar-ehdokkuudet hän sai myös elokuvista Kapina laivalla (1935) sekä Tuulen viemää (1939), joista jälkimmäisestä Rhett Butlerin roolista hänet parhaiten nykyisin muistetaan. Näistä historiallisista menestyselokuvista poiketen Gable näytteli useimmissa elokuvissaan nykyajan toimintasankaria, kuten laivakapteenia elokuvassa Matkalla Singaporeen (1935) ja lentäjää elokuvassa Nykypäivän sankarit (1938).

Kolmannen vaimonsa traagisen kuoleman jälkeen vuonna 1942 Gable liittyi Yhdysvaltain armeijaan pommikoneen konekivääriampujaksi. Hän teki useita pommituslentoja Saksan yllä sodan aikana ja lisäksi kuvasi koulutusfilmejä.

Sodan jälkeen Gable jatkoi elokuvauraansa Hollywoodissa. Hänen elokuvansa eivät kuitenkaan enää saavuttaneet sotaa edeltäneen ajan suosiota, lukuun ottamatta elokuvaa Mogambo (1953), jossa Gable esittää suurriistan metsästäjää Afrikassa. Kun Hollywoodin studiojärjestelmä purkautui, Gable siirtyi vapaaksi agentiksi. Gablen viimeinen elokuva Sopeutumattomat julkaistiin postuumisti vuonna 1961.

Yksityiselämä
Clark Gable oli viisi kertaa naimisissa, ja hänellä oli yksi lapsi viimeisestä avioliitostaan Kay Williamsin kanssa. Vuonna 1934 Gablen vastanäyttelijä Loretta Young tuli raskaaksi, mutta Gablen avioliiton ulkopuolinen lapsi salattiin julkisuudelta. Gablella oli useita muitakin suhteita vastanäyttelijättäriensä kanssa. Aikanaan hän muodosti aikansa "satuparin" kolmannen vaimonsa Carole Lombardin kanssa, jonka kanssa meni naimisiin 1939. Liitto päättyi Carole Lombardin kuolemiseen lento-onnettomuudessa vuonna 1942. Tämä tragedia sai Gablen menettämään elämänhalunsa ja värväytymään USA:n armeijan ilmavoimiin (USAAF). https://www.denofgeek.com/movies/clark-gable-ww2-death-wish-carole-lombard/. Hänen yksikkönsä, 351st Heavy Bombardment Group, kuului 8. ilmavoimiin ja lensi B-17-kalustolla Englannista. Gable lensi lukuisia taistelulentoja toimien konekivääriampujana ja tähystäjänä. 

Gable oli yksi Adolf Hitlerin suosikkinäyttelijöistä, ja kun asia tuli ilmi, hänen alasampumisestaan ja vangitsemisestaan julistettiin Luftwaffessa palkkio. Niinpä USAAF siirsi Gablen pois taistelutehtävistä lokakuun 31. päivänä vuonna 1943, ja hänet siirrettiin USAAF:n elokuvausyksikköön, jossa hän osallistui opetuselokuvan tekemiseen B-17 -miehistöjen kouluttamista varten. https://www.denofgeek.com/movies/clark-gable-ww2-death-wish-carole-lombard/

Filmografia
Elokuvat Vuosi Suomenkielinen nimi Alkuperäinen nimi Rooli 1923  Kun veri kiehahtaa  Fighting Blood  avustaja1924  White Man  lady Andrean veli Kielletty paratiisi  Forbidden Paradise  sotilas keisarinnan vartiossa1925  Häväisty?  Déclassée  avustaja Iloinen leski  The Merry Widow  tanssija juhlasalissa Ylioppilasheila  The Plastic Age  yleisurheilija North Star  Archie West Ben-Hur  Ben-Hur: A Tale of the Christ  roomalainen vartija1926  Synnin ja tulvan tuhoja  The Johnstown Flood  kaupunkilainen saluunan baarissa One Minute to Play  avustaja 1930  Du Barry  Du Barry, Woman of Passion  avustaja1931  The Painted Desert  Rance Brett Unohda menneisyyteni  The Easiest Way  Nick Feliki, pesulamies Reportterin urotyö  Dance, Fools, Dance  Jake Luva The Finger Points  Louis J. Blanco Salaperäinen kerho  The Secret Six  Carl Luckner Laughing Sinners  Laughing Sinners  Carl Loomis Vapaa sielu  A Free Soul  Ace Wilfong Night Nurse  Nick Tommy Boy  Sporting Blood  Warren "Rid" Riddell Susan Lenox  Susan Lenox (Her Fall and Rise)  Rodney Spencer Avaruuden voittajat  Hell Divers  Steve Nelson Hänen rakastajattarensa  Possessed  Mark Whitney1932  Polly of the Circus  pastori John Hartley Saigonin kaunotar  Red Dust  Dennis Carson Mies minua varten  No Man of Her Own  Jerry "Babe" Stewart Strange Interlude  tohtori Ned Darrell1933  Valkoinen sisar  The White Sister  Giovanni Severi Miesten metsästäjä  Hold Your Man  Eddie Hall Yön valloittajat  Night Flight  Jules Fabian Suurkaupungin tytär  Dancing Lady  Patch Gallagher1934  Tapahtui eräänä yönä  It Happened One Night  Peter Warne Lääkärin romaani  Men in White  tohtori George Ferguson Kuolemaantuomittu  Manhattan Melodrama  Edward J. "Blackie" Gallagher Kahlittu rakkaus  Chained  Michael "Mike" Bradley Ihana seikkailu  Forsaking All Others  Jeffrey "Jeff" / "Jeffy" Williams1935  Päivän päättyessä  After Office Hours  James "Jim" Branch Erämaan kutsu  The Call of the Wild  Jack Thornton Matkalla Singaporeen  China Seas  kapteeni Alan Gaskell Kapina laivalla  Mutiny on the Bounty  perämies Fletcher Christian1936  Vaimo ja sihteeri  Wife vs. Secretary  Van "V.S." / "Jake" Stanhope San Franciscon maanjäristys  San Francisco  "Blackie" Norton Kain ja Mabel  Cain and Mabel  Larry Cain Iloisia veijareita  Love on the Run  Michael "Mike" Anthony1937  Irlanti tulessa  Parnell  Charles Stewart Parnell Saratoga  Saratoga  Duke Bradley1938  Nykypäivän sankarit  Test Pilot  Jim Lane Suoraan tuleen  Too Hot to Handle  Christopher "Chris" Hunter1939  Keskellä Eurooppaa  Idiot’s Delight  Harry Van Tuulen viemää  Gone with the Wind  Rhett Butler1940  Kahleet murtuvat  Strange Cargo  André Verne Humukaupunki  Boom Town  "Big John" McMasters Toveri X  Comrade X  McKinley B. "Mac" Thompson1941  He kohtasivat Bombayssa  They Met in Bombay  Gerald Meldrick Uhkapeluri  Honky Tonk  "Candy" Johnson 1942  Sotareportteri  Somewhere I’ll Find You  Jonathan "Jonny" Davis 1945  Seikkailu  Adventure  Harry Patterson 1947  Saippuakauppias  The Hucksters  Victor ”Vic” Albee Norman1948  Paluu kotiin  Homecoming  eversti Ulysses Delby "Lee" Johnson Tuhoa tai kuole  Command Decision  prikaattikenraali K. C. "Casey" Dennis 1949  Pelikuningas  Any Number Can Play  Charley Enley Kyng1950  Kaupungin avain  Key to the City  Steve Fisk Surmanajaja  To Please a Lady  Mike Brannan1951  Eränkävijäin kuningas  Across the Wide Missouri  Flint Mitchell Kaksoisolento katoaa  Callaway Went Thataway  oma itsensä 1952  Kohtalon tähti  Lone Star  Devereaux "Dev" Burke1953  En jätä sinua koskaan  Never Let Me Go  Philip Sutherland Mogambo  Mogambo  Victor Marswell 1954  Petetty  Betrayed  eversti Pieter Deventer1955  Tapasimme Hongkongissa  Soldier of Fortune  Hank Lee Taipumattomat miehet  The Tall Men  eversti Ben Allison 1956  Kuningas ja neljä kuningatarta  The King and Four Queens  Dan Kehoe 1957  Orjakauppias  Band of Angels  Hamish Bond1958  Aja ääneti, aja syvällä  Run Silent, Run Deep  komentajakapteeni "Rich" Richardson Opettajan lemmikki  Teacher’s Pet  James Gannon / James Gallangher 1959  Unelmieni sihteeri  But Not for Me  Russell "Russ" Ward 1960  Romanssi Caprilla  It Started in Naples  Michael Hamilton 1961  Sopeutumattomat  The Misfits  Gaylord "Gay" LangdonLyhytelokuvat Vuosi Suomenkielinen nimi Alkuperäinen nimi Rooli1925  The Pacemakers avustaja The Merry Kiddo What Price Gloria?1931  The Christmas Party oma itsensä Jackie Cooper’s Birthday Party 1932  Screen Snapshots1933  Hollywood on Parade No. 6 Hollywood on Parade No. 9 1934  –  Hollywood on Parade No. 131935  –  Hollywood Hobbies –  Starlit Days at the Lido1936  Screen Snapshots Series 15, No. 8 Screen Snapshots Series 16, No. 31937  Hollywood Party The Candid Camera Story1938  Another Romance of Celluloid Hollywood Goes to Town1939  Hollywood Hobbies Screen Snapshots Series 18, No. 9 1940  Northward, Ho! 1941  You Can’t Fool a Camera1943  Show Business at War Wings Up  kertoja (ääni) Screen Snapshots: Hollywood in Uniform oma itsensä 1949  Some of the Best 1950  Screen Actors

 Lähteet 

Aiheesta muualla



Luokka:Yhdysvaltalaiset elokuvanäyttelijät
Luokka:Hollywood Walk of Fame
Luokka:Yhdysvaltalaiset mykkäelokuvien näyttelijät
Luokka:Oscar-palkinnon saajat
Luokka:Amerikansaksalaiset
Luokka:Vuonna 1901 syntyneet
Luokka:Vuonna 1960 kuolleet
Luokka:Parhaan miespääosan Oscar-palkinnon saajat
Luokka:Seulonnan keskeiset artikkelit